Suurop (miiniveeskja-traaler)

Suurop oli Eesti merejõudude miiniveeskja-miinitraaler. 

 Ajalugu 
Laev ehitati 1905 Inglismaal Glasgow's reisilaevana nimega Apostol Pavel. 

Eesti ostis laeva koos sõsarlaevaga 1920 Soomelt. Ostetud ratasaurik kohandati esmalt miinitraaleriks. Seejärel oli Suurop kasutusel mõnda aega reisilaevana ja lõpuks ehitati ümber miiniveeskajaks-traaleriks. 

Pärast Poola Allveelaeva Orzel Tallinnast põgenemist 18. septembril 1939 tegeles Suurop põgeniku otsingutega Soome lahe keskosas Tallinna madala lähistel, kui seda üritas 19. septembri varahommikul uputada teadmata Nõukogude allveelaev. Allveelaevalt lastud torpeedo läks (ilmselt tänu Suuropi manöövrile) mööda ja intsident vaikiti maha. 

Pärast Eesti okupeerimist Nõukogude Liidu poolt 1940. aastal läks laev Balti laevastiku koosseisu. Komandöriks määrati Venemaa eestlane leitnant Georg Lung. Laev uppus 11. augustil 1941, kui sattus Suures väinas Saksa magnetmiinile. Hukkus 16 meeskonnaliiget, sealhulgas komandör. 

Laevavrakk asub Virtsu–Kuivastu laevatee lähedal.Suurop. (1996). – Mereleksikon. 1 kd. Eesti Entsüklopeediakirjastus, lk 405

Vaata ka
Ristna (miiniveeskja-traaler)

Viited

Välislingid
http://www.postimees.ee/151765/muhu-sillatrassilt-leiti-miinitraaleri-vrakk
Kategooria:Eesti endised sõjalaevad
Kategooria:Vrakid Eesti vetes